Walter Coffin

Diwydiannwr arloesol a gwleidydd o dde Cymru oedd Walter Coffin (1784 - 15 Chwefror 1867).

Ganed Coffin yn 1784 yn Penybont-ar-Ogwr, Sir Forgannwg. Yn 1807 prynodd fferm o'r enw Dinas Rhondda (ar safle pentref Dinas Rhondda heddiw) yng Nghwm Rhondda. Yno yr agorodd y pwll glo dwfn cyntaf yng Nghwm Rhondda, yn 1811, ar lan afon Rhondda gyferbyn â gorsaf trenau Dinas Rhondda heddiw. Glo bitwmen a gloddid.

Yn nes ymlaen yn ei yrfa daeth yn un o gyfarwyddwyr Rheilffordd Cwm Taf. Yn 1852 cafodd ei ethol dros y Rhyddfrydwyr yn Aelod Seneddol Caerdydd. Undodiad oedd Coffin, ac ef oedd yr Anghydffurfiwr cyntaf i gael ei ethol yn AS yng Nghymru. Golygai ei fuddugoliaeth ddiwedd ar deyrnasiad gwleidyddol teulu Bute hefyd.John Davies, Hanes Cymru (1990), tud. 413.

 Cyfeiriadau 

Categori:Aelodau Seneddol y Deyrnas Unedig dros etholaethau Caerdydd
Categori:Diwydianwyr o Gymru
Categori:Diwydiant glo Cymru
Categori:Genedigaethau 1784
Categori:Gwleidyddion y 19eg ganrif o Gymru
Categori:Marwolaethau 1867
Categori:Pobl o Ben-y-bont ar Ogwr
Categori:Undodiaid